একতার ক্ষেত্রে অতি গুরুত্বপূর্ণ হলো বুদ্ধিবৃত্তিক জাগরণ এবং এ লক্ষ্যে রাজনৈতিক অঙ্গিকার। মুসলমানদের ক্ষেত্রে সে অঙ্গিকারটি হলো, আল্লাহর দ্বীনের বিজয়। মহান নবীজী (সাঃ) এ পথেই ঐক্য গড়েছেন। এজন্য কোন দলগড়ার প্রয়োজন পড়েনি। একই পথে অগ্রসর হয়েছিলেন জামাল উদ্দিন আফগানি। ভাষা, বর্ণ, ভূগোল ভিন্ন হওয়া সত্ত্বেও বিভিন্ন দেশের বড় বড় নেতা-কর্মীরা তার সাথে একতাবদ্ধভাবে কাজ করেছেন শুধু তার চেতনার সাথে একাত্ম হয়ে। তার কাজের ভূবন ছিল বিশাল, প্রায় সমগ্র মুসলিম বিশ্বজুড়ে। ভারত, আফগানিস্তান, ইরান, তুরস্ক, মধ্য-এশিয়া, মিশর, সূদানসহ নানা দেশে তিনি ঐকের বাণী নিয়ে ঘুরেছেন। প্রতিটি দেশকে তিনি আপন করে নিয়েছেন, বিস্ময়ের বিষয়, কোথাও তাঁকে বিদেশী মনে হয়নি। প্রতিটি মু’মিনের কাছে আরেক মু’মিন হলো তার বহুদিনের খুঁজে পাওয়া হারানো ভাই। ভাইয়ের এ খেতাবটি আল্লাহর দেওয়া। তাই আফ্রিকার কোন মুসলমান দেখে যদি এশিয়ার কোন মুসলমানের মন আনন্দে ভরে না উঠে তবে বুঝতে হবে ঈমানে রোগ আছে। নিছক মাতৃভাষা ভিন্ন হওয়ার কারণে অন্য ভাষার মুসলমানগণ যদি কোন মুসলমানকে হত্যা করে বা তাকে ঘর থেকে বের করে দেয়, এমন ব্যক্তিকে কি মুসলমান বলা যায়? অথচ নবীজী(সাঃ) বলেছেন মুসলমান সেই যার হাত থেকে অন্য মুসলমানের জানমাল নিরাপদ। অথচ একাত্তরে বাংলাদেশে এবং ১৯১৭ সালে আরবদেশগুলোতে মুসলমান মুসলমানের নিধনে নেমেছে। এগুলী ঘটেছে দারুন চেতনাগত অসুস্থ্যতায় যা ঈমানেরই মৃত্যু ঘটায়।